Općina Sveti Križ Začretje
Općinska knjižnica i čitaonica
Trg hrvatske kraljice Jelene 2
49223 Sveti Križ Začretje
OIB:422756844

KLASA : 400-01/22-01/2
URBROJ: 2197-54-22-2

	Temeljem članka 36. Zakona o proračunu (Narodne novine broj 144/21), vršitelj dužnosti ravnatelja Općinske knjižnice i čitaonice Sveti Križ Začretje dostavlja:

OBRAZLOŽENJE FINANCIJSKOG PLANA
OPĆINSKE KNJIŽNICE I ČITAONICE ZA 2023. GODINU

Sažetak djelokruga rada Općinske knjižnice i čitaonice

	Općinska knjižnica i čitaonica nalazi se na Trgu hrvatske kraljice Jelene i dijeli zgradu zajedno s AMG Studiom d.o.o. i udrugama s područja Općine Sveti Križ Začretje. Troškove grijanja prostorija koje koriste udruge podmiruju se s pozicije troškova utrošenog plina za knjižnicu. 
	Rad Općinske knjižnice i čitaonice organiziran je u jutarnjoj i poslijepodnevnoj smjeni, u petodnevnom radnom tjednu, sa slobodnim subotama. Osim Odjela za odrasle sastavni dio knjižnice je i uređeni Dječji odjel.
	Osnovna djelatnost knjižnice je posudba knjiga, a osim toga knjižnica organizira brojne književne susrete, izložbe, koncerte, sudjeluje u nacionalnim kvizovima i sl.
Financijskim planom sredstva su planirana za provođenje programa 1006: knjižnična djelatnost, Aktivnost A100013: Djelatnost Općinske knjižnice i čitaonice i Kapitalni projekt K100013: Opremanje knjižnice i čitaonice.
Redovna djelatnost Knjižnice, a i dio troškova nabave knjiga, financirati će se iz sredstava Proračuna Općine Sveti Križ Začretje, dok će se nabava knjižne građe i informatičke opreme financirati iz sredstava Ministarstva kulture i Krapinsko-zagorske županije. 
Koncept rada Knjižnice uklapa se u Strategiju dugoročnog razvoja kako  Općine Sveti Križ Začretje, tako i Krapinsko-zagorske županije.

Obrazloženje općeg dijela Financijskog plana

Ukupni prihodi Općinske knjižnice i čitaonice za 2023. godinu planirani su u iznosu od 62.709,94 eura, od toga 62.709,94 eura prihoda poslovanja i 0 eura prihoda od prodaje nefinancijske imovine. 
Ukupni rashodi Općinske knjižnice i čitaonice za 2023. godinu planirani su u iznosu od 62.709,94 eura, od toga 53.286,94 eura rashoda poslovanja i 9.423,00 eura rashoda za nabavu nefinancijske imovine.
U 2023. godini planirani prihodi Knjižnice najvećim dijelom, odnosno 93,65 % ukupnih prihoda ostvarit će se iz nadležnog proračuna za financiranje redovne djelatnosti (račun prihoda 671) u iznosu od 58.727,98 eura. Ostatak planiranih prihoda, odnosno 6,535% ukupnih prihoda, ostvarit će se iz pomoći iz nenadležnog proračuna (državni i županijski, račun prihoda 636) u iznosu od 3.848,96 eura.
Rashodi uključuju rashode za zaposlene, materijalne rashode, financijske rashode i rashode za nabavu nefinancijske imovine. Ukupni rashodi za 2023. godinu planirani su u iznosu od 62.709,94 eura. Rashodi za zaposlene su planirani u 2023. godini u iznosu od 37.826,00 eura, a odnose se na plaće, doprinose za plaću i ostale rashode za zaposlene. U Knjižnici je zaposlen v.d. ravnatelja na puno radno vrijeme i jedan knjižničar na pola radnog vremena. Materijalni rashodi su planirani u 2023. godini u iznosu od 15.129,14 eura. Materijalni rashodi uključuju naknade troškova zaposlenima, rashode za materijal i energiju, rashode za usluge te ostale nespomenute rashode poslovanja. Financijski rashodi su u 2023. godini planirani u iznosu od 331,80 eura. Rashodi za nabavu nefinancijske imovine u 2023. godini planirani su u iznosu od 9.423,00 eura  namijenjeni za nabavu knjiga, računala  računalne opreme te uredskog namještaja.

Stanje ukupnih obaveza Općinske knjižnice i čitaonice na dan 05.12.2022. godine iznosi 2.819,48 kuna/374,21 euro, od čega je 487,50 kuna/64,70 eura dospjelih obveza

Obrazloženje posebnog dijela izmjena financijskog plana

Općinska knjižnica i čitaonica Sveti Križ Začretje se u proračunu Općine Sveti Križ Začretje vodi u Razdjelu: 004 Kultura i sport, Glava: 01 Općinska knjižnica i čitaonica, Program: 1006 Knjižnična djelatnost. Aktivnost Knjižnice uključena u proračun je A100013 Djelatnost Općinske knjižnice i čitaonice, a sastoji se od rashoda za zaposlene, materijalnih rashoda i financijskih rashoda. Za tu Aktivnost u 2023. godini planirano je 53.286,94 eura rashoda.

Rashodi za zaposlene u 2023. godini planirani su u iznosu od 37.826,00 eura. Povećani su u odnosu na 2022. godinu iz razloga što su se djelatnici Knjižnice vratili s dužeg bolovanja koje je u 2022. godini bilo na teret HZZO-a.  Rashodi za zaposlene planirani su iz izvora financiranja 1 Opći prihodi i primici.

Materijalni rashodi u 2023. godini planirani su u iznosu od 15.129,14 eura, a planirani su na temelju ostvarenja u 2022. godini.
Materijalni rashodi su planirani iz izvora financiranja 1 Opći prihodi i primici.

Financijski rashodi  2023. godini planirani su u iznosu od 331,80 eura na temelju ostvarenja u 2022. godini, a planirani su iz izvora financiranja 1 Opći prihodi i primici u iznosu od 199,08 eura i 3 Vlastiti prihodi u iznosu od 132,72 eura. 

Kapitalni projekt Knjižnice uključen u proračun je K100013 Opremanje knjižnice i čitaonice, a sastoji se od rashoda za rashoda za nabavu nefinancijske imovine. Za tu Aktivnost u 2023. godini planirano je 9.423,00 eura rashoda.

Rashodi za nabavu nefinancijske imovine u 2023. godini planirani su u iznosu 9.423,00 eura, a sastoje se od rashoda za nabavu računala i računalne opreme, rashoda za nabavu uredskog namještaja i rashoda za nabavu knjiga. 
Rashodi za nabavu računala i računalne opreme planirani su u iznosu od 1.327,00 eura, povećani su u odnosu na 2022. godinu zbog zakonske obaveze uvođenja i implementacije informacijskog sustava uredskog poslovanja što za sobom nosi troškove nabave novog programa za uredsko poslovanje. Izvor financiranja ovog rashoda je 1 Opći prihodi i primici.
Rashodi za nabavu uredskog namještaja planirani su u iznosu od 265,00 eura, a izvor financiranja je 1 Opći prihodi i primici.
Rashodi za nabavu knjiga planirani su na razini 2022. godine u iznosu od 7.831,00 euro od čega će se 3.982,00 eura financirati iz izvora financiranja 1 Opći prihodi i primici, a iznos od 3.849,00 eura financirati će se iz izvora financiranja 5 Pomoći.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Temeljne pretpostavke za razvoj svih kulturnih sadržaja koji će se održati u knjižnici :
1.	Povećati bibliotečni fond i uvesti ga u informacijski sustav METEL Win
           ( uz nabavu dnevnih novina, tjednika i stručnih publikacija ) ;
2.	Sređivanje kataloga s knjižnim fondom ;
3.	Vršiti popularizaciju knjige kroz sredstva javnog informiranja 
            (radio, županijska tv);
4.	Organizirati književne i znanstvene tribine
	-	susreti sa književnicima i dramskim umjetnicima
	-	susreti sa likovnim umjetnicima
	-	susreti sa znanstvenim radnicima;
5.	Izdavanje monografije o Svetom Križu Začretju ;
6.	Suradnja s Dječjim vrtićem i Malom školom i njihovo uključivanje u obilježavanje obljetnica, te organizacije male likovne radionice ;
7.	Posebnu pažnju posvetiti «Mjesecu hrvatske knjige 2023.«, afirmirati nove naslove i organizirati posjete knjižnici i upoznati sa njezinim radom učenike osnovne škole i djecu iz vrtića;
8.	Organizirano sudjelovanje u kulturnoj manifestaciji «Tjedan kulture, zabave i športa« Sveti Križ Začretje 2023.;
9. 	Organizirano sudjelovanje u organizaciji Fašničke povorke;
10.	Suradnja u organizaciji „Zagorje Etno Blues Festivala 2023.“;
11.		Organizirano sudjelovanje u obilježavanju Dana općine;
12.	Obilježavanje tradicionalnih običaja : Uskrs i Božić;
13.	Razvijati suradnju sa školskom knjižnicom;
14.	Razvijati suradnju sa svim nositeljima kulturnih zbivanja u mjestu i županiji, odnosno udrugama koje se bave kulturom.

U realizaciji ovog programa biti će uključeni naši članovi, učenici, učitelji, kulturni radnici i svi javni djelatnici iz mjesta koji bi svojim znanjem, iskustvom i radom htjeti pomoći u realizaciji ovog programa. Također ćemo i dalje razvijati suradnju sa Matičnom službom  i ostalim knjižnicama, naročito iz područja naše županije.

Pokazatelji uspješnosti

U Svetom Križu Začretju, 05. prosinca 2022. godine.
																	            v.d. RAVNATELJA 
							OPĆINSKE KNJIŽNICE I ČITAONICE
							           F r a nj o   K u č k o